
Датум оглашавања:  22.05.2026.године
Датум истека рока за пријављивање: 30.05.2026.  године

На основу члана 83. Закона о запосленима у аутономним покрајинама и јединицама локалне самоуправе („Службени гласник РС”, бр. 21/2016, 113/2017, 95/2018, 114/2021, 92/2023, 113/2017-др.закон, 86/2019 – др. закон, 157/2020 – др. закон, 123/2021 – др. закон и 19/2025-др.закон) и члана 5. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС”, број 107/23), Градска управа за културу, спорт и младе
ИНТЕРНИ КОНКУРС ЗА ПОПУЊАВАЊЕ ИЗВРШИЛАЧКОГ РАДНОГ МЕСТА  У ГРАДСКОЈ УПРАВИ ЗА КУЛТУРУ, СПОРТ И МЛАДЕ ГРАДА СРЕМСКА МИТРОВИЦА - за радно место Нормативно-правни послови, звање млађи саветник, један извршилац, систематизовано чланом 46. Правилника о унутрашњем уређењу и систематизацији радних места у градским управама и Градском правобранилаштву града Сремска Митровица („Сл. лист града Сремска Митровица“ бр. 3/2026)   
I Орган у којем се радно место попуњава:
Градска управа за културу, спорт и младе – у Сремској Митровици, ул. Св.Димитрија бр.13

II Радно место које се попуњава:
Нормативно-правни послови

III Опис послова радног места: 
Обављање послова израде нацрта нормативних аката које предлаже Градска управа; обављање управно-правних послова учествовања у припреми појединачних управних аката и других појединачних аката предвиђених законом, статутом и општима актима; припремање инструкција и упутстава за примену прописа; праћење и анализирање прописа којима се уређују области из надлежности Градске управе; учествовање у изради нацрта правних акта у сложенијим предметима која доноси начелник Градске управе; пружање стручне помоћи запосленима у Градској управи; спровођење поступка оцењивања запослених, по налогу начелника; старање о спровођењу одлука начелника Градске управе; учествовање у изради и реализацији конкурса које расписује Градска управа; Законито и благовремено поступање по захтевима за слободан приступ информацијама од јавног значаја; израда информатора о раду Градске управе; обављање и других послова по налогу начелника Градске управе.
IV Услови за рад на радном месту:
-стечено високо образовање на студијама другог степена из научне, односно стручне области у оквиру образовно-научног поља друштвено-хуманистичких наука - правне науке на основним академским студијама, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године (у обиму од најмање 240 ЕСПБ) или специјалистичким студијама на факултету, најмање једна година радног искуства у струци или најмање пет година проведених у радном односу код послодавца из члана 1. ст. 1. и 2. Закона као и потребне компетенције за обављање послова радног места. 

V Место рада:
Сремска Митровица, ул. Светог Димитрија бр.13.

VI Компетенције које се проверавају у изборном поступку:
У изборном поступку се проверавају посебне функционалне компетенције и мотивација за рад на радном месту.

VII Поступак и начин провере компетенција:
- Посебна функционална компетенција за област рада Нормативни послови (методолошка правила за израду нормативних аката из надлежности органа, служби и организације, примену номотехничких и правно-техничких правила за израду правних аката, припрему и израду стручних мишљења и образложења различитих правних аката из делокруга рада органа, службе и организације) – провераваће се путем усмене симулације (усмено);
- Посебна функционална компетенција за одређено радно место Прописи из делокруга радног места (Закон о општем управном поступку, Закон о локалној самоуправи, Закон о култури, Закон о спорту, Закон о основама система образовања и васпитања, Закон о предшколском образовању и васпитању, Закон о јавним службама, Закон о младима, Одлука о начину остваривања права на материјалну помоћ-субвенције деци, ученицима и студентима са територије Града Сремска Митровица, Уредба о критеријумима, мерилима и начину избора пројеката у култури који се финансирају и суфинансирају из буџета Републике Србије, аутономне покрајине односно јединице локалне самоуправе, Правилник о ближим критеријумима, начину и поступку доделе средстава или недостајућег дела средстава из буџета Града Сремска Митровица за подстицање програма и пројеката од јавног интереса која реализују удружења) провераваће се путем усмене симулације (усмено);
- Процена мотивације за рад на радном месту и прихватање вредности јединице локалне самоуправе провераваће се путем разговора са Комисијом (усмено).

VIII Право учешћа на интерном конкурсу:
На интерном конкурсу могу да учествују службеници запослени на неодређено време у органима Града Сремска Митровица
Право учешћа на интерном конкурсу имају службеници у звању млађи саветник или службеници који испуњавају услове за напредовање у звање млађи саветник.

IX Пријава на интерни конкурс врши се на прописаном обрасцу пријаве
Образац пријаве на овај конкурс може се преузети у Служби  за управљање људским ресурсима у штампаном облику.
Приликом предаје пријаве на интерни конкурс, пријава добија шифру под којом подносилац пријаве учествује у даљем изборном поступку.
Подносилац пријаве ће бити обавештен о додељеној шифри у року од три дана од пријема пријаве путем имејла, СМС, телефоном. 

X Рок за подношење пријаве 
Рок за подношење пријаве на интерни конкурс је  8 дана од оглашавања на Огласној табли. Рок почиње да тече од 23.05.2026. године и истиче 30.05.2026. године

XI Начин подношења пријаве на интерни конкурс:
Подношење непосредно на писарници органа Града, Св.Димитрија бр.13, Сремска Митровица са назнаком „Пријава на интерни конкурс Градске управе за културу, спорт и младе Града Сремска Митровица за попуњавање радног места „Нормативно-правни послови ”. 
XII Докази који се прилажу уз пријаву на конкурс:
1. /////

XIII Докази који се достављају током изборног поступка
1. Оверена фотокопија дипломе којом се потврђује стручна спрема;
1. Оригинал или оверена фотокопија доказа о положеном државном стручном испиту односно стручном испиту за рад у државним органима / доказа о положеном правосудном испиту;
1. Оригинал или оверена фотокопија доказа о радном искуству у струци (потврде, решења и други акти којима се доказује на којим пословима, са којом стручном спремом и у којем периоду је стечено радно искуство);
1. Оригинал или оверена фотокопија решења о распоређивању или решења да је службеник нераспоређен.
Сви докази се прилажу у оригиналу или у фотокопији која је оверена код јавног бележника (у изузетним случајевима, у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).
Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.
Фотокопије докумената које нису оверене од стране надлежног органа неће се разматрати.

XIV Место, дан и време када ће се спровести изборни поступак:
Изборни поступак ће се спроводити почев од 08.06.2026. године, са почетком у 14:00 часова, у сали 2 Градске куће, ул. Св.Димитрија бр.13 у Сремској Митровици, о чему ће кандидати бити обавештени путем имејла односно телефоном. 

XV Лице које је задужено за давање обавештења о интерном конкурсу: Наташа Лабаш, Служба за управљање људским ресурсима, телефон: 022/2015-2089

[bookmark: _Hlk153987533]* Неблаговремене, недопуштене, неразумљиве или непотпуне пријаве биће одбачене.
Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.

Овај оглас објављен је на огласној табли органа Града  и на веб презентацији www.sresmkamitrovica.org.rs .

